**Referat - bestyrelsesmøde 1/2021 i sejlklubben**

Mandag 26. april 2021

Tid og sted: Mandag 26. april 2021 kl. 18. Mødet afholdes hos Susanne Fogtmann på adressen: Gl. Aarhusvej 194 8800 Viborg.

Bilag:

1. Betingelser for udlån af Virksund Sejlklubs faciliteter, materiel og udstyr mv. (udarbejdet efter seneste bestyrelsesmøde).

2. Årshjul (opdateret).

**Foreløbig dagsorden**

**1. Godkendelse af referat fra bestyrelsesmøde 7/2020**.
Godkendt.

**2. Godkendelse af dagsorden for møde 1/2021**.
Godkendt.

**3. Information fra formanden**

**3.1. Generalforsamling 8. maj.** Forberedelse af generalforsamling.

*Må p.t. max. komme 25 personer efter 6. maj. Kan dog ændres før 6. maj. Vi afventer og ser tiden an – og afholdes evt udendørs. Susanne taler med café og aftaler det fornødne.*

* Dagsorden. *Er fordelt.*
* Udvalgssammensætning. *Er på plads*
* Beretning. *Er lavet og udsendt på nettet tidligere.*
* Regnskab og budget. *Regnskab er revideret og godkendt af revisorer.*
* Familiekontingent. *Hvis det besluttes, aftaler Vibeke og Jens opsætning af indmeldelsesformular på hjemmesiden.*
* Andet. *Uddeling af kniv – på plads. Kapsejladsresultat 2020 – ”præmieaften” afholdes til gf.*

**3.1.1. Ansvars og kaskoforsikringer på klubbåde og joller**. Carsten

*Emnet tages op på generalforsamlingen. En vis egen risiko ved sejlads i klubbåde må påregnes. Opstår der skader på klubbens materiel, d.v.s. på både, joller og grej, vil bestyrelsen i de konkrete tilfælde vurdere, hvorvidt der skal gøres ansvar og erstatning i helt eller delvist omfang i sådanne tilfælde.*

Ændringer fra hovedforfald 01.04.2021, ud fra ingen skader på ”Valiant Rib” og så kan Virksund Sejlklub drage fordel af ingen præmie fra juli 2020 og indtil nu, på den ”nye RIB”

*Præmien på RIB Valiant DR 450 udgør - kasko: kr. 2.799,85 + ansvar: kr. 159 + kr. 500,- i statsafgift – I alt kr. 3.458,85*

*Hvis vi opsiger kaskodækning af på Drabant og H-Båd indhentes:*

*Drabant kasko: kr. 2.342,54*

*H-båd kasko: kr. 2.302,10*

*Så da vi ikke har betalt præmie på RIB båden, indtil nu vil den samlede præmie nu blive forhøjet med 3458 kr.*

*Og opsiger vi kasko af H båd og Drabant indhentesi 4644 kr., men skal så regne med at rib-båden tager en del af besparelsen, så vi ender med at spare ca. 1200 kr. totalt.

RIB båd er meget attraktiv for tyve, så oplægget til gf er at vi kaskoforsikrer den og opsiger kasko for Virksundtøsen og Mille.*

 *Desuden lægger vi op til at brugere af klubbens både må påregne, at der ved skade kan blive tale om en brugerbetalt egen risiko ved skader mm på 2.000 kr. Dette vurderes dog i alle tilfælde efter en konkret vurdering i hver selvstændig sag.*

**3.2. Betingelser for udlån af faciliteter, materiel og udstyr, drøftelse.**

*Jf. bilag 1. Godkendt.*

 **3.3. Kapsejlads 2021, drøftelse.**

* Kapsejladsudvalgets sammensætning fra 2022.
*Evt. medlemmer til udvalget.*
* Resultatopgørelse med Manage to Sail er nu gratis.
*Softwaren bør testes.
Ellers kan det eksisterende excel ark evt opgraderes/moderniseres således at resultatet beregnes løbende mens resultaterne indtastes.
Jørgens job med beregningerne kan evt. fordeles på flere hænder så det ikke altid er Jørgen som ikke har mulighed for at deltage i tredje halvleg.
Endelig kan der evt. indføres, at såfremt der er en båd eller to som er håbløst bagefter og som forsinker tidtagningen uhensigtsmæssigt, at de i visse situationer selv skal tage deres tid ved mållinien.*
* *Indholdet under dette emnet drøftes med kapsejladsudvalget.*

**3.4. Ansøgning til fonde, status.** Jens

* Skive Kommune ½ flydedok 2022.
*Forventes bevilget i 2022.*
* DIF/DGI Foreningspuljen ½ flydedok bevilliget. Vi råder over bevilling et år.
*Pengene er modtaget.*
* Vendsyssel Bank, sejl til Virksundtøsen
*Ikke bevilget.*
* Jysk Energi. SUB pakke.
*Svar udestår.*
Nordlys. ½ flydedok.
*Svar 11. maj.*

**3.5. Grundejerforeningen har planer om flydebro og forslag til vejrstation på dæmningen, drøftelse.***Sejlklubben har formidlet mail til grundejerforening. Sejlklubben har heri givet udtryk for, at vi finder, at flydebroen er en dårlig ide – særligt på den østvendte kyst, hvor startområdet er. Skal den laves bør det være i bugten eller længere ude af kysten, hvor sejlads til at fra havn og sluse ikke kan generes.
Mht vejrstationen, så ønsker sejlklubben ikke at deltage økonomisk, men har udtrykt støtte til projektet.*

**3.6. Nyt revideret multihus projekt.**
*P.t. intet nyt. Sejlklubbens ønske er et stort åbent multifuntionelt ”lagerrum”.*

**3.7. Dansk Sejlunions generalforsamling 20. marts, herunder nedlæggelse af kredsene.**

Drøfte way ahead for Limfjordskredsen. Møde 11. maj i Skive.
*Kredsene blev nedlagt på DS generalforsamling i marts 2021. Det er sejlklubbens oplæg, at klubberne i den tidligere kreds selv stabler noget på benene til erstatning for kredsene og evt. inviterer andre klubber ind.*

*DS har taget problemstilling op vedr. spærring af Oddesundbroen tre sommerperioder og ændring af antallet af åbninger på Vildsund og Aggersundbroen. Sejlklubben har afsendt hørinsgssvar til vejdirektoratet og motiveret andre klubber til at gøre det samme.*

*Jens er blevet indvalgt i DS bestyrelse for et år. Er under konstitueringen også blevet valgt til Sejlsportsliganes bestyrelse.*

*P.t. arbejdes på en ny strategi overfor DIF. Fire hovedspor i strategien (breddespor for både 1) voksne og 2) børn og unge, 3) elite og talentspor og 4) internationalt arbejde). Der udvikles bl.a. nye videoer for begyndertræning og selvtræning. Hjemmesiden omdannes til Videnscenter, hvor der lægges langt større vægt på tursejlerne og den brede sejlermasse.*

*Der er endvidere udarbejdet en ny kommunikationsstrategi.*

**3.8.** **Udlægning af klubbøjer**. Jan Møller hjælper med at udlægge bøjer.
*Pris for udlægning har et tilfredsstillende leje.*

**3.9. Sejlads på Nørresø**. Starter 6. maj. Joller afhentes 29. april. Søren Jensen og Leif Jensen assisterer på søen.

*Vi benytter gummibåd og Tera joller på Nørresø.*

*Instruktøruddannelse under DS. 6 – 8 instruktører. Sejlklubben har aftalt, at udgifter hertil deles mellem Viborg Sejlklub og FDF. (Efter bestyrelsesmødet har FDF Sejlercenter besluttet at betale udgifterne til kurset).*

**3.10. Møde med Turudvalget**.

*Formanden har afholdt kort møde Turudvalget. Udvalget besluttede at afholde opfølgende møde. Forskellige ideer blev drøftet på mødet. Der er etableret facebookside om tursejlads. Turudvalget søger at finde venskabsklubber i Limfjorden. (Efter bestyrelsesmødet har Turudvalget invitereret til pinsetur til Glyngøre).*

**3.11. SUP i sejlergaragen om sommeren**.

*Louis Allemann, SUP, slår hængsler og brædder op i sejlerskur og - garage*. Hylder er sat op i Sejlerskuret.

**3.12. J 70 sportsbåd i udlån til Virksund**.

*Sejlklubben låner en DS J70 fra d. 14. juni til d. 27. juni.
Alle opfordres til at prøve båden.*

**3.13. Jubilæum og Vild med Vand**.
*Vi afholder et havnearrangement sammen med havnejubilæum d. 19. – 21. aug. 2021. Vi laver åben båd fredag d. 20. aug. – gerne tæt på klubhus. Susanne laver aftaler med deltagere. Virksundtøsen lægger til ved ”honnørkajen”. Der kan laves sejlture med RIB båd. DJS cup afholdes lørdag under jubilæet.*

**4. Orientering om økonomisk status** (kasserer).

**4.1.** Status over indtægter, udgifter og balance.
*Sejlklubben har knapt 192.000 kr. på kontoen. 103 medlemmer d.d. og flere på vej, så vi påregner at blive over 120 medlemmer. Sejlklubben har en egenkapital på knap 300.000 kr.*

**4.2.** Evt. ny kontoplan for sejlklubbens budget.
*Jens og Vibeke laver ny kontoplan, der i højere grad afspejler dagens aktiviteter og behov for økonomisk gennemskuelighed.*

**4.3**. Status medlemstal og indmeldelser.  *103 medlemmer d.d. der er behov for at kontakte nye medlemmer og medlemmer, som af forskellige årsager ikke har indbetalt kontingent.*

**4.4.** Vil det være hensigtsmæssigt at oprette konto i bådbutik?
*Susanne taler med Randers Bådudstyr omkring konto. Kasserer bliver kontaktperson.*

**5. Behandling af indkomne sager.***Intet.*

**6. Bordet rundt.**

*Hvis deltagere har spørgsmål omkring sejlerskole og pigesejlads henvises til hhv. Kristian Brøns eller Mary-Ann Steenbryggen Christiansen.*

*Der efterlyses gentagelse af velkomstarrangementer. Afventer Corona-lempelser, men som tidligere besluttet, forventes velkomstarrangementerne forår og efterår at blive fastholdt (se nedenfor vedr. den gode velkomst).*

**7. Eventuelt.**

*Kalender 2021 på hjemmeside er revideret. Lystbådehavnens generalforsamling lørdag den 13. marts.*

***Facebook likes og billeder.****Der opfordres til at ”Like” og dele opslag for at øge udbredelsen.*

***Bådudvalg. Ansvar for både og vedligeholdelse og udbedring af skader.****Vi har en den grad behov for et bådudvalg med en tovholder/værkfører, som har styr på hvad der skal laves og som fremskaffer det nødvendige.
En gruppe med Jens i spidsen har lavet et kæmpe arbejde før sæsonen. Vi takker!*

***Skive Idrætssamvirke. Repræsentantskabsmøde Spøttrup 10. juni.****Jens deltager.*

***Den gode velkomst, Skive Kommune har afholdt webinar****Jens har modtaget materialerne.*

*Ud over, hvad vi allerede gør og har gjort, så er der yderligere ideer til, hvad der kan gøres:*

* *Nye både i havnen, sejlerskole og pigesejlads. Potentielle medlemmer. Får vi fat i alle?
Personlig kontakt, når nogen melder sig ind. Ring eller skriv en glad og gerne personlig besked inden den første træning, som alle nye medlemmer vil få.*
* *Velkomstpakke på mail.*
* *Velkomstarrangement afholdes forår og efterår.
Er der noget, som du har lyst til at bidrage med?*

**Bestyrelsesmøder 2021**:
*fredag d. 4. juni (forberedelse af sæson og jubilæumsarrangement).
torsdag 5. august (havnejubilæum).
torsdag 21. oktober (planlægning af vinteraktiviteter).
torsdag den 9. december (forberedelse af generalforsamling).*
Referent:

Kenneth Stjerneby Mortensen